 PROIECT
GUVERNUL REPUBLICII MOLDOVA
HOTĂRÂRE nr.___
din ___________ 2026

pentru aprobarea Regulamentului de finanțare a sportului
de performanță conform criteriilor distincte

În temeiul art.36 alin. (2) din Legea nr. 110/2025 cu privire la educația fizică și sport (Monitorul Oficial al Republicii Moldova, 2025, nr.329-332, art.376), Guvernul HOTĂRĂȘTE:
1. Se aprobă Regulamentul de finanțare a sportului de performanță conform criteriilor distincte (se anexează).
2. Ministerul Educației și Cercetării va asigura implementarea și monitorizarea prezentului Regulament.
3. Se abrogă Hotărârea Guvernului nr. 22/2023 pentru aprobarea Regulamentului cu privire la mecanismul de finanțare a sportului de performanță conform criteriilor distincte (Monitorul Oficial al Republicii Moldova, 2023, Nr. 31-34 art. 77), cu modificările ulterioare.
4. Contractele de finanțare de Ministerul Educației și Cercetării până la data intrării în vigoare a prezentei hotărâri se execută până la expirarea lor, în condițiile în care au fost încheiate.
5. Ministerul Educației și Cercetării va aduce în concordanță actele sale normative cu prezenta hotărâre în termen de 3 luni de la data intrării în vigoare a acesteia. 
6. Controlul asupra executării prezentei hotărâri se pune în sarcina Ministerului Educației și Cercetării. 
7. Prezenta hotărâre intră în vigoare la expirarea termenului de 1 lună de la data publicării în Monitorul Oficial al Republicii Moldova.






Anexă
la Hotărârea Guvernului nr.____/2026


REGULAMENT
de finanțare a sportului de performanță conform criteriilor distincte 
I. DISPOZIȚII GENERALE
1. Regulamentul de finanțare a sportului de performanță conform criteriilor distincte (în continuare Regulament) stabilește scopul, obiectivele, principiile, criteriile de eligibilitate și conformitate, precum și mecanismul și procedura de acordare a finanțări federațiilor sportive naționale eligibile din mijloacele bugetului de stat, precum și  modul de administrare a fondului de finanțare complementară, de monitorizare, control și raportare a utilizării mijloacelor financiare alocate.
2.  Scopul prezentului Regulament este instituirea unui mecanism unitar, transparent, echitabil și bazat pe performanță pentru alocarea și distribuirea mijloacelor financiare de la bugetul de stat destinate finanțării activităților sportive desfășurate de structurile sportului eligibile din Republica Moldova.
3. Regulamentul contribuie la realizarea următoarelor obiective: 
3.1. consolidarea capacității instituționale și asigurarea dezvoltării durabile a structurilor sportului eligibile; 
3.2. instituirea unui mecanism de finanțare bazat pe criterii obiective, performanță, rezultate măsurabile și impact în dezvoltarea sportului de performanță; 
3.3. asigurarea utilizării eficiente, transparente, responsabile și orientate spre rezultate a mijloacelor financiare alocate din bugetul de stat; 
3.4. stimularea dezvoltării ramurilor de sport și extinderea bazei de selecție și pregătire a sportivilor, în vederea creșterii potențialului de performanță sportivă; 
3.5. susținerea participării sportivilor la competițiile sportive internaționale și stimularea obținerii performanțelor sportive de nivel internațional; 
3.6. asigurarea accesului echitabil, transparent și nediscriminatoriu al structurilor sportului eligibile la resursele financiare publice;
3.7. promovarea dezvoltării sportului pentru toți și creșterea gradului de participare a populației la activități sportive.
4. Finanțarea sportului de performanță în baza criteriilor distincte se realizează de către autoritatea centrală de specialitate în domeniul educației fizice și sportului, din mijloacele bugetului de stat, în limita alocațiilor bugetare aprobate anual în acest scop. 
5. Informațiile privind procedura de clasificare a federațiilor sportive naționale, stabilirea coeficientului de complexitate, depunerea și evaluarea dosarelor, rezultatele evaluării și alocarea mijloacelor financiare din bugetul de stat, efectuate în temeiul prezentului Regulament, constituie informații de interes public și se comunică în condițiile legii. 
6. Sunt eligibile pentru finanțare, în condițiile prezentului Regulament, structurile sportului prevăzute la art. 19 alin. (1) lit. b)–d) și f) din Legea nr. 110/2025 cu privire la educația fizică și sport, care îndeplinesc cumulativ următoarele criterii: 
6.1. au încheiat acord de colaborare cu autoritatea centrală de specialitate, în condițiile prevăzute de cadrul normativ; 
6.2. nu fac obiectul unei sancțiuni de excludere de la finanțare sau retragere a recunoaștere a calității de structură sportivă aplicată de autoritatea centrală de specialitate, pe durata producerii efectelor sancțiunii.
7. Comitetul Național Olimpic și Sportiv, Comitetul Paralimpic și Comitetul Deaflympic beneficiază de finanțare în conformitate cu prevederile prezentului Regulament, fără a fi supuse clasificării pe categorii prevăzute la pct. 15.
8. În sensul prezentului Regulament, se utilizează noțiunile definite în Legea nr.110/2025 cu privire la educația fizică și sport, Hotărârea Guvernului nr. 748/2025 cu privire la aprobarea Normelor financiare pentru activitatea sportivă, iar următoarele noțiuni se definesc după cum urmează:
autoritatea centrală de specialitate - autoritatea administrației publice centrale de specialitate în domeniul educației fizice și sportului; 
bază de sportivi – numărul total al sportivilor legitimați și înregistrați oficial în cadrul federației sportive naționale, repartizați pe categorii de vârstă, conform evidențelor oficiale ale federației;
ciclu olimpic - intervalul de timp dintre finalizarea unei ediții a Jocurilor Olimpice sau Jocurilor Paralimpice și deschiderea ediției următoare;
coeficient de complexitate - indicator aplicat federației sportive naționale, rezultat din specificul probei sportive, costul de exploatare a  utilajului și echipamentului, amploarea procesului de calificare și nivelul competitiv internațional.
contract de finanțare - contract încheiat între autoritatea centrală de specialitate în domeniul educației fizice și sportului și o structură a sportului eligibilă, în scopul finanțării activităților și acțiunilor sportive;
criterii de eligibilitate - condițiile minime obligatorii pe care o structură a sportului trebuie să le îndeplinească pentru a fi admisă în procedura de finanțare;
criterii de conformitate - ansamblul condițiilor obligatorii stabilite prin prezentul regulament, a căror îndeplinire conferă unei federații sportive naționale dreptul de a beneficia de componenta minimă garantată a finanțării;
fond de finanțare - volumul mijloacelor financiare planificate anual în bugetul autorității centrale de specialitate pentru finanțarea sportului de performanță conform criteriilor distincte.
perioadă de referință - anul calendaristic care precedă anul bugetar pentru care se solicită finanțarea; 
probă individuală ciclică - probă sportivă individuală în care performanța se obține prin repetarea continuă a unui act motric identic și se măsoară prin timp sau distanță; 
probă individuală aciclică - probă individuală în care performanța se obține prin acte motrice unice sau prin combinații de acte motrice diferite și se apreciază prin rezultat tehnic, prin arbitraj sau prin confruntare directă; 
9. Administrarea fondului de finanțare de către autoritatea publică centrală de specialitate în domeniul educației fizice și sportului se realizează cu respectarea principiilor legalității, transparenței, egalității de tratament, obiectivității, performanței, predictibilității bugetare, eficienței și responsabilității în utilizarea mijloacelor financiare publice.
10. Mijloacele financiare alocate structurilor sportului în temeiul prezentului Regulament se utilizează cu respectarea categoriilor de cheltuieli și a limitelor financiare prevăzute de Normele financiare pentru activitatea sportivă, aprobate prin Hotărârea Guvernului nr. 748/2025. 

II. CLASIFICAREA ȘI DISTRIBUIREA FINANȚĂRII
Secțiunea 1. Clasificarea federațiilor sportive
11. În sensul prezentului Regulament, clasificarea federațiilor sportive naționale se realizează în funcție de specificul ramurii de sport și al probelor sportive administrate, nivelul de recunoaștere internațională a federației sportive internaționale la care acestea sunt afiliate, precum și de potențialul de dezvoltare și probabilitatea obținerii unor rezultate sportive la competițiile internaționale.
12. Clasificarea federațiilor sportive naționale pe categorii se aprobă de autoritatea centrală de specialitate pentru durata unui ciclu olimpic. 
	12.1. Clasificarea se aprobă prin ordin, cu cel puțin 60 de zile înainte de începerea primului an bugetar al ciclului olimpic. 
13. Prin derogare de la prevederile pct. 12, pe durata unui ciclu olimpic, federațiile sportive naționale care îndeplinesc criteriile de eligibilitate prevăzute de prezentul Regulament solicită pentru clasificare în una din categorii, în următoarele cazuri: 
13.1. ramura de sport administrată de federația sportivă națională dobândește recunoașterea Comitetului Internațional Olimpic; 
13.2. este constituită și recunoscută o nouă federație sportivă națională, în condițiile cadrului normativ național; 
13.3. federația sportivă națională nu a fost clasificată anterior în niciuna din categoriile prevăzute de Regulament.
14. Cererea de clasificare se depune în termen de 30 de zile de la data survenirii situației prevăzute la subpct. 13.1. - 13.3. și se examinează în termen de 30 de zile de la depunere. 
15. În limitele prezentului Regulament, clasificarea federațiilor sportive se realizează în următoarele categorii: 
15.1. Categoria C1 - destinată federațiilor sportive naționale care administrează ramuri sportive incluse în programul jocurilor olimpice sau jocurilor paralimpice, cu un înalt nivel de dezvoltare la nivel național, bază de sportivi lărgită și potențial înalt de rezultate la competițiile internaționale;
15.2. Categoria C2 - destinată federațiilor sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale aciclice; 
15.3. Categoria C3 - destinată federațiilor sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale ciclice; 
15.4. Categoria C4 - destinată federațiilor sportive naționale care administrează ramuri de sport incluse în programul jocurilor olimpice sau jocurilor paralimpice, probe de jocuri sportive; 
15.5. Categoria C5 - destinată federațiilor sportive naționale care administrează ramuri de sport care nu sunt incluse în programul jocurilor olimpice și jocurilor paralimpice, dar sunt recunoscute de Comitetul Internațional Olimpic; 
15.6. Categoria C6 - destinată federațiilor sportive naționale care administrează ramuri de sport care nu sunt recunoscute de Comitetul Internațional Olimpic, dar sunt dezvoltate de federații internaționale care sunt membre în una din structurile recunoscute de acesta.
16. Clasificarea federațiilor sportive naționale în categoriile C1 - C5 se face cu condiția ca federațiile sportive internaționale care guvernează ramura de sport la care sunt afiliate, să fie recunoscute de Comitetul Internațional Olimpic. 
17. Federațiile sportive naționale care sunt afiliate la federațiile sportive internaționale care nu sunt recunoscute de Comitetul Internațional Olimpic se clasifică, în condițiile prezentului Regulament, la categoria C6.
18. Rezultatele sportive obținute de sportivi și activitatea desfășurată de federațiile sportive naționale în cadrul ramurilor de sport care nu sunt recunoscute de Comitetul Internațional Olimpic nu generează punctaj și nu pot fi utilizate la stabilirea cuantumului finanțării acordate în temeiul prezentului Regulament. 
19. Clasificarea aprobată în conformitate cu prevederile pct. 15 se publică pe pagina electronică oficială a autorității centrale de specialitate în termen de 10 zile lucrătoare de la aprobare și se publică anual până la data de 1 noiembrie.
	20.1. Clasificarea în categoriile prevăzute la pct. 15 se efectuează doar pentru federațiile sportive naționale eligibile, conform prevederilor pct. 6 din Regulament.
21. Clasificarea federațiilor sportive naționale în categoria C1 se face în cazul îndeplinirii cumulative a următoarelor condiții: 
21.1. clasarea a cel puțin unui sportiv pe locurile 1-5 la una dintre ultimele două ediții ale Jocurilor Olimpice sau Jocurilor Paralimpice;
21.2. clasarea a cel puțin unui sportiv, la categoria de vârstă seniori, la Campionatele Mondiale sau la Campionatele Europene pe perioada ultimului ciclu olimpic;  
21.3. organizarea anuală a campionatelor naționale pentru toate categoriile de vârstă prevăzute de regulamentul federației internaționale la care este afiliată.
22. O federație sportivă națională poate fi clasificată într-o singură categorie prevăzută la pct. 15, nefiind admisă încadrarea concomitentă în mai multe categorii.
23. Federațiile sportive naționale care administrează ramuri de sport ce includ cel puțin o probă sportivă prevăzută în programul Jocurilor Olimpice sau al Jocurilor Paralimpice se clasifică în una dintre categoriile C1–C4.
24. Autoritatea centrală de specialitate poate suspenda efectele clasificării sau poate exclude o federație sportivă națională din categoriile prevăzute la pct. 13 în cazul în care aceasta nu mai întrunește condițiile de eligibilitate stabilite de prezentul Regulament. 

Secțiunea 2. Fondul de finanțare 
25. Fondul de finanțare, în limitele bugetului aprobat anual, este dezagregat după cum urmează: 
	25.1. Categoria C1 - 44% din fondul de finanțare; 
	25.2. Categoria C2 - 10% din fondul de finanțare; 
	25.3. Categoria C3 - 7 % din fondul de finanțare; 
	25.4. Categoria C4 - 10% din fondul de finanțare;
	25.5. Categoria C5 - 6% din fondul de finanțare;
25.6. Categoria C6 - 3% din fondul de finanțare; 
25.7. Fondul de finanțarea complementară al autorității centrale de specialitate  - 20% din fondul de finanțare. 
26. Repartizarea procentuală a mijloacelor financiare conform clasificației prevăzute la pct. 25 se aplică indiferent de cuantumul fondului de finanțare aprobat anual.
27. Federațiile sportive naționale eligibile aplică pentru finanțare, în conformitate cu categoria din care fac parte, din contul și în limita mijloacelor financiare aprobate pentru fiecare categorie. 
28. Mijloacele financiare rămase neutilizate în cadrul unei categorii se transferă în fondul de finanțare complementară.
29. Cuantumul finanțării acordate fiecărei federații sportive naționale se stabilește proporțional cu punctajul acumulat de aceasta în cadrul categoriei în care este clasificată, în conformitate cu formula de calcul prevăzută la pct.39. 
30. Informația privind cuantumul mijloacelor financiare repartizate pe fiecare categorie de clasificare se publică pe pagina electronică oficială a autorității centrale de specialitate odată cu anunțul de inițiere a procesului de depunere a dosarelor pentru obținerea finanțării.


Secțiunea 3. Distribuția financiară în categorii
31. Volumul mijloacelor financiare alocate fiecărei categorii se determină prin aplicarea ponderii procentuale aferente categoriei respective asupra fondului anual de finanțare aprobat, conform formulei: 
CF = F  × Cp 
unde:
CF - volumul mijloacelor financiare alocate unei categorii;
F - fondul anual de finanțare;
Cp - ponderea procentuală alocată categoriei respective, conform distribuției bugetare prevăzute la pct. 25. 
32. În cadrul categoriilor prevăzute la pct. 15.1–15.4, mijloacele financiare aprobate se repartizează pe următoarele componente: 
32.1. componenta minimă garantată - partea fixă a finanțării anuale acordată federațiilor sportive naționale eligibile care îndeplinesc criteriile de conformitate stabilite de prezentul Regulament, destinată asigurării funcționării de bază, consolidării capacității organizaționale, activităților de dezvoltare a ramurii și de extindere a bazei de selecție.
32.2. componenta variabilă - parte a finanțării anuale acordată în funcție de performanța și activitatea federației sportive naționale în dependență de categoria din care face parte, determinată pe baza punctajului total obținut conform anexei nr. 2 la Regulament și a coeficientului de complexitate aplicabil ramurii de sport.
33.  Federațiile sportive naționale eligibile clasificate în categoriile prevăzute la subpct. 15.1. - 15.4., care îndeplinesc criteriile de conformitate, beneficiază în părți egale, de componenta minimă garantată, care constituie 30% din volumul mijloacelor financiare alocate categoriei din care fac parte.
33.1. Componenta minimă garantată pentru fiecare federație sportivă națională eligibilă care îndeplinește criteriile de conformitate stabilite de prezentul Regulament se determină conform formulei: 
MGi = (CF ×  30%) / n
unde: 
MGi - cuantumul componentei minime garantate acordate fiecărei federații sportive naționale eligibile care îndeplinește criteriile de conformitate; 
CF - volumul mijloacelor financiare pe categorie; 
n - numărul de federații sportive naționale care îndeplinesc criteriile de conformitate în categorie.
34. Componenta variabilă a finanțării se determină în funcție de activitatea și performanța sportivă a federației sportive naționale și este constituită din următoarele subcomponente: 
34.1. componenta variabilă aferentă performanței sportive;  
34.2. componenta variabilă aferentă activității federației sportive naționale.
35. Repartizarea mijloacelor financiare aferente componentei variabile se realizează distinct pentru fiecare categorie prevăzută la pct. 15, prin aplicarea ponderilor procentuale stabilite în anexa nr. 1 la prezentul Regulament. 
36. Cuantumul componentei variabile a finanțării acordate unei federații sportive naționale nu poate depăși o creștere de 20% și nu poate înregistra o diminuare mai mare de 20% față de cuantumul componentei variabile aprobat pentru anul precedent, cu excepția următoarelor situații
36.1. primului an de aplicare a prezentului Regulament;
36.2. federațiile sportive naționale care beneficiază pentru prima dată de finanțare din fondul de finanțare;
36.3. schimbarea categoriei de clasificare a federației sportive naționale în condițiile pct. 13;
36.4. aplicarea sancțiunilor financiare prevăzute la subpct.78.1;
37. În vederea respectării limitelor prevăzute la pct. 36, autoritatea centrală de specialitate utilizează mijloace financiare din fondul de finanțare complementară pentru acoperirea diferențelor rezultate din aplicarea limitelor de creștere și diminuare a componentei variabile a finanțării.
38. Federațiile sportive naționale clasificate în categoriile prevăzute la subpct. 15.1 - 15.4. beneficiază, pe durata ciclului olimpic pentru care au fost clasificate, de componenta minimă garantată, cu condiția respectării următoarelor criteriilor de conformitate: 
38.1. elaborează și implementează planuri și programe de pregătirea loturilor naționale; 
38.2. asigură înregistrarea datelor în sistemul informațional în domeniul sport;
38.3. respectă normele de afiliere a structurilor sportului naționale și mențin evidența membrilor;
38.4. dispun de o structură organizatorică conformă cu prevederile cadrului normativ;
38.5. publică anual pe pagina web oficială, bugetul aprobat, raportul de activitate și raportul financiar;
38.6. convoacă și desfășoară adunarea generală a membrilor cel puțin o dată pe an, în condițiile prevăzute de statut și de cadrul normativ aplicabil; 
39. Cuantumul mijloacelor financiare alocate unei federații sportive naționale eligibile se calculează conform formulei:
BFᵢ = MGᵢ + CVc × [ αc × (Aᵢ / ΣAc) + βc × ((Pᵢ × Kᵢ) / Σ(P × K)c) ]
unde:
BFᵢ - bugetul final al federației i;
MGᵢ - componenta minimă garantată acordată federației i;
CVc - componenta variabilă disponibilă în categoria c;
Aᵢ - punctajul de activitate al federației i;
Pᵢ - punctajul de performanță al federației i;
Kᵢ - coeficientul de complexitate al federației i;
αc - ponderea activității în categoria c;
βc - ponderea performanței în categoria c;
ΣAc - suma punctajelor de activitate ale tuturor federațiilor eligibile din categoria c;
Σ(P × K)c - suma produselor dintre punctajul de performanță și coeficientul de complexitate pentru toate federațiile eligibile din categoria c. Punctajele se calculează pentru perioada de referință.
39.1. Pentru federațiile sportive naționale din categoria C5 - C6 și care nu îndeplinesc criteriile de conformitate, MGi = 0. 
39.2. Coeficientul de complexitate se stabilește pe perioada unui ciclu olimpic pentru fiecare federație sportivă națională, după următoarea formulă: 
ICᵢ = (P1ᵢ + P2ᵢ + P3ᵢ + P4ᵢ);     Kᵢ = 1 + IC 
unde: 
Ki - coeficientul de complexitate aplicabil federației sportive naționale i; 
ICi - indicele de complexitate al federației sportive naționale i;
P1ᵢ–P4ᵢ – punctajele aferente criteriilor de complexitate prevăzute la pct. 40.
39.3. Indicele de complexitate se calculează prin însumarea punctelor obținute din evaluarea conform tabelului
P1. Numărul sportivilor participanți la campionatele naționale	Punctaj
Până la 100	0.00
101 - 300	0.10
301 - 500	0.15
501 - 600	0.20
peste 600	0.25
P2. Numărul probelor de sport administrate	Punctaj
1	0.00
1 probă, masculin și feminin	0.08
2	0.12
2 probe, masculin și feminin	0.16
3 sau mai multe probe 	0.25
P3. Sistem de calificare la competiții internaționale 	Punctaj
Participare fără sistem de calificare 	0.00
Calificare prin barem simplu 	0.10
Calificare prin clasament/ranking	0.18
Calificare prin turnee de calificare 	0.25
Sistem de calificare complex (două sau mai multe criterii)	0.30
P4. Tipul și specificul probelor sportive 	Punctaj
Probă individual simplu	0.00
Probă individuală cu mai multe categorii de greutate, stiluri, aparate sau probe distincte	0.10
Probă individuală pe echipaje, perechi, dublu etc.	0.15
Joc sportiv, probe tehnice sau probe hipice etc.	0.20

40. Coeficientul de complexitate poate fi cel puțin 1 și cel mult 2. 
41. Coeficientul de complexitate este stabilit de autoritatea centrală de specialitate utilizând datele din sistemul informațional de management al datelor din sport.
41.1. Coeficientul de complexitate se publică simultan cu clasificarea federațiilor sportive naționale pe categorii, în conformitate cu prevederile pct. 19 din Regulament. 
III. PROCEDURA DE APLICARE ȘI EVALUARE 
Secțiunea 1. Procedura de aplicare 
42. Procesul de depunere a dosarelor pentru obținerea finanțării de la bugetul de stat (în continuare dosare) este desfășurat anual de autoritatea centrală de specialitate, conform următoarelor etape:
42.1. publicarea anunțului de inițiere de depunere a dosarelor; 
42.2. desfășurarea instruirilor cu privire la modalitate de depunere a dosarelor; 
42.3.  evaluarea eligibilității și conformității dosarelor; 
42.4. evaluarea dosarelor;
42.5. comunicarea rezultatelor; 
42.6. încheierea contractelor de finanțare.
43. Anunțul de inițiere pentru depunerea dosarelor se publică pe pagina electronică oficială a autorității centrale de specialitate, cu cel puțin 30 de zile înainte de termenul limită de depunere a dosarelor, și va conține următoarea informație: 
43.1. clasificarea federațiilor sportive naționale și coeficientul de complexitate atribuit federației; 
43.2. fondul de finanțare dezagregat pe categorii; 
43.3. condiții de eligibilitate și de conformitate pentru federațiile sportive naționale; 
43.4. informații cu privire la sesiunile de instruire; 
43.6.  modul și procedura de depunere a dosarelor; 
43.7. termen limită de depunere a dosarelor;
43.8. termenul de evaluare și de comunicare a rezultatelor;
43.9. modul și termenul de contestare a rezultatelor evaluării.
44. Dosarul complet depus de federația sportivă națională eligibilă conține: 
44.1. cererea completată; 
44.2. formular completat cu informații cu privire la activitatea sportivă;
44.3. formular completat cu informații cu privire la performanța sportivă; 
44.4. documente justificative pentru îndeplinirea criteriilor de conformitate;
44.5. raportul de activitate și raportul financiar pentru anul precedent;
44.6. informațiile cu privire la sportivii înregistrați și structurile afiliate;
44.7. alte acte solicitate în anunțul privind lansarea apelului de finanțare.
45. Dosarele se depun în format electronic prin intermediul platformei de gestionare a dosarelor administrate de autoritatea centrală de specialitate sau, după caz, la adresa de poștă electronică indicată în anunțul de inițiere a procesului de depunere a dosarelor.
46. Dosarele depuse în afara termenului limită sau depuse de federațiile sportive naționale care nu corespund criteriilor de eligibilitate, nu sunt supuse evaluării. 
46.1. Federațiile sportive naționale care depun dosare care conțin deficiențe formale sau documente incomplete sunt notificate de autoritatea centrală de specialitate și pot, în termen de 5 zile lucrătoare, înlătură deficiențele. 
Secțiunea 2. Evaluarea dosarelor 
47. Evaluarea dosarelor depuse de federațiile sportive naționale se realizează de către o Comisie de evaluare, instituită prin ordinul conducătorului autorității centrale de specialitate.
47.1. Comisia de evaluare este compusă din 7 membri, dintre care cel puțin 3 sunt persoane din afara autorității centrale de specialitate, desemnate din rândul specialiștilor în domeniu, ai comitetelor naționale sportive și centrului de pregătire a loturilor naționale. 
47.2. Nu poate deține calitatea de membru în Comisia de evaluare o persoană care deține o funcție în organele de conducere sau control al unei federații sportive naționale, sau se află în raporturi contractuale de muncă.
48. Activitatea membrilor Comisiei de evaluare nu este remunerată. 
49. Comisia de evaluare se constituie pentru durata unui an calendaristic și își desfășoară activitatea cu respectarea principiilor legalității, imparțialității, obiectivității, responsabilității, transparenței și nediscriminării. 
50. Membrii Comisiei de evaluare semnează declarația de imparțialitate și lipsă a conflictului de interese. 
51. Comisia de evaluare verifică și validează: 
51.1. corespunderea federației sportive naționale la criteriile de eligibilitate; 
51.2. corespunderea federației sportive naționale la criteriile de conformitate; 
51.3. veridicitatea informațiilor și documentelor justificative prezentate în dosar;
51.4. rezultatele sportive și indicatorii de activitate utilizați la calcularea componentei variabile a finanțării; 
51.5. calculul și repartizarea mijloacelor financiare către federațiile sportive naționale, în conformitate cu prezentul Regulament.
52. Secretariatul Comisiei de evaluare este asigurat de către autoritatea centrală de specialitate. 
53. Lucrările și deciziile Comisiei de evaluare se consemnează într-un proces-verbal, semnat de toți membrii participanți la ședință. 
54. În baza procesului-verbal al Comisiei de evaluare, conducătorul autorității centrale de specialitate aprobă prin ordin repartizarea mijloacelor financiare către federațiile sportive naționale. 
55. Procesul-verbal al Comisiei de evaluare și ordinul privind repartizarea mijloacelor financiare, inclusiv punctajul obținut de fiecare federație sportivă națională în procesul de evaluare, se publică pe pagina electronică oficială a autorității centrale de specialitate în termen de 10 zile lucrătoare de la data aprobării ordinului.
56.  Publicarea rezultatelor evaluării include, pentru fiecare federație sportivă națională, punctajul de activitate, punctajul de performanță, coeficientul de complexitate și cuantumul mijloacelor financiare alocate. 
58. Rezultatele evaluării pot fi contestate la autoritatea centrală de specialitate în termen de 10 zile lucrătoare de la data comunicării. Contestația se soluționează prin decizie motivată a Comisiei de evaluare, în termen de 15 zile lucrătoare de la depunere.


Secțiunea 3. Încheierea contractelor de finanțare  
59. Federațiile sportive naționale  beneficiare de mijloace financiare de la bugetul de stat încheie cu autoritatea centrală de specialitate contract de finanțare, în limita cuantumului aprobat. 
60. Contractul de finanțare se încheie în baza modelului aprobat de autoritatea centrală de specialitate și cuprinde, dar nu se limitează la:
60.1. cuantumul finanțării; 
60.2. obiectivele și indicatorii de rezultat; 
60.3. devizul de cheltuieli;
60.4. drepturile, responsabilitățile și obligațiile părților; 
60.5. condiții și termeni de raportare;
60.6. mecanismele de monitorizare și verificare a utilizării mijloacelor financiare; 
60.7. cazurile de suspendare, recuperare și încetare a finanțării;
60.8. răspunderea contractuală și sancțiuni aplicabile.
61. Devizul de cheltuieli constituie parte integrantă a contractului de finanțare și se elaborează în conformitate cu prevederile pct. 9.
62. Mijloacele financiare se transferă în cel mult patru tranșe, în condițiile stabilite prin contractul de finanțare. Debursarea fiecărei tranșe ulterioare este condiționată de aprobarea raportului narativ și financiar aferent tranșei precedente și de prezentarea documentelor justificative privind utilizarea mijloacelor financiare,
63. Mijloacele financiare utilizate cu încălcarea prevederilor contractului de finanțare, cu nerespectarea cadrului normativ aplicabil sau care nu sunt probate prin documente justificative se recuperează integral, în condițiile legii și ale contractului de finanțare.
IV. MONITORIZARE, CONTROL ȘI RAPORTARE
64. Pe durata executării contractului de finanțare, autoritatea centrală de specialitate monitorizează utilizarea mijloacelor financiare și realizarea activităților finanțate, în conformitate cu prevederile contractului de finanțare.
65. Devizul de cheltuieli poate fi modificat pe parcursul executării contractului, la solicitarea motivată a beneficiarului și cu aprobarea prealabilă a autorității centrală de specialitate, în condițiile stabilite prin contractul de finanțare.
66. Mijloacele financiare alocate prin contractul de finanțare și rămase neutilizate la sfârșitul anului calendaristic pot fi reportate pentru anul următor, în condițiile legii și ale contractului de finanțare, cu diminuarea corespunzătoare a cuantumului finanțării aprobate pentru anul respectiv.
66.1. Utilizarea mijloacelor financiare reportate este permisă numai după încheierea unui nou contract de finanțare sau a unui act adițional, după caz. 
67. Beneficiarul prezintă raportul final narativ și raportul financiar în termenele prevăzute în contractul de finanțare, dar nu mai târziu de încheierea exercițiului bugetar. 
68. Autoritatea centrală de specialitate poate efectua verificări cu privire la modul de utilizare a mijloacelor financiare și desfășurare a activităților sportive prevăzute în contract, pe parcursul executării contractului și după finalizarea acestuia. 
69. Beneficiarul poartă responsabilitate pentru: 
69.1. veridicitatea informațiilor și documentelor prezentate;
69.2. utilizarea mijloacelor financiare în conformitate cu destinația aprobată prin contract; 
69.3. păstrarea documentelor justificative în termenele prevăzute de legislația națională. 
70. În cazul constatării unor nereguli privind utilizarea mijloacelor financiare sau executarea contractului de finanțare, autoritatea centrală de specialitate este în drept să:
70.1. solicite clarificări și prezentarea documentelor justificative suplimentare;
70.2. emită avertisment scris;
70.3. suspende transferul tranșelor de finanțare; 
70.4. reducă cuantumul finanțării;
70.5. suspende sau să rezilieze acordul de cooperare cu federația sportivă națională;
70.6. sesizeze autoritățile competente, în cazul în care faptele constatate întrunesc elementele unei infracțiuni.
71. Măsurile prevăzute la pct. 70 se aplică cu respectarea principiului proporționalității, ținând cont de natura și gravitatea încălcării, prejudiciul produs, conduită beneficiarului și măsurile întreprinse pentru remedierea voluntară a neregulilor constatate
72. Recuperarea totală sau parțială a mijloacelor financiare nu exonerează beneficiarul de răspunderea contravențională, civilă, disciplinară sau penală, după caz, în condițiile legii și ale contractului de finanțare.
V. FONDUL DE FINANȚARE COMPLEMENTARĂ
73. Fondul de finanțare complementară reprezintă partea din fondul anual de finanțare destinată:
73.1. finanțării comitetului olimpic, comitetului paralimpic și comitetului deaflympic;
73.2. finanțării unor activități, competiții sau alte acțiuni de interes major pentru dezvoltarea ramurii de sport, apărute pe parcursul anului și care nu au putut fi incluse în planificarea inițială a finanțării. 
74. Modul de administrare și repartizare a mijloacelor financiare din fondul de finanțare complementară se stabilește prin regulament aprobat de autoritatea centrală de specialitate, care stabilește procedura de depunere, examinare și soluționare a cererilor de finanțare, precum și modalitatea de comunicare a rezultatelor, cu respectarea principiilor și prevederilor stabilite de prezentul Regulament.
75. Finanțarea comitetului olimpic, comitetului paralimpic și comitetului deaflympic sportive se efectuează din contul și conform procedurilor stabilite de regulamentul de administrare și repartizare a mijloacelor financiare din fondul de finanțare complementară, în limita a 4% din fondul anual de finanțare.
76. Solicitările de finanțare se analizează de către o comisie internă a autorității centrale de specialitate, în termen de cel mult 30 de zile de la depunere.
77. Finanțarea comitetului olimpic, comitetului paralimpic și comitetului deaflympic se acordă pentru următoarele tipuri de activități: 
77.1. campanii de informare și promovare a valorilor olimpice; 
77.2. organizarea participării delegațiilor naționale la competiții internaționale;
77.3. administrarea programelor de solidaritate olimpică;
77.4. promovarea educației olimpice în instituțiile de învățământ; 
77.5. reprezentarea Republicii Moldova în relația cu Comitetul Internațional Olimpic; 
77.6. organizarea evenimentelor tematice dedicate promovării sportului și mișcării olimpice. 
78. Fondul de finanțare complementară pentru finanțarea federațiilor sportive naționale se distribuie pentru:
78.2. participarea la competiții sportive internaționale, etape de calificare sau alte activități sportive internaționale neprevăzute la data aprobării finanțării anuale; 
78.3. acoperirea cheltuielilor suplimentare generate de modificarea calendarelor competiționale, regulamentelor sau cerințelor stabilite de federațiile sportive internaționale; 
78.4. acoperirea diferențelor rezultate din aplicarea mecanismului de limitare a variației componentei variabile a finanțării, în condițiile pct. 36; 
78.5. alte cheltuieli excepționale, justificate și indispensabile pentru participarea sportivilor la competiții sportive internaționale sau pentru realizarea activităților finanțate, aprobate de autoritatea centrală de specialitate.
79. Deciziile privind alocarea mijloacelor financiare din fondul de finanțare complementară, inclusiv cuantumul sumelor aprobate și beneficiarii acestora, se publică pe pagina electronică oficială a autorității centrală de specialitate în termen de 10 zile lucrătoare de la aprobare.
VI. SANCȚIUNI ȘI CONTESTARE

80. Prezentarea de documente false, furnizarea de informații neconforme realității, refuzul nejustificat de a prezenta documentele justificative sau utilizarea mijloacelor financiare cu încălcarea prezentului Regulament constituie temei pentru aplicarea sancțiunilor și, după caz, pentru recuperarea mijloacelor financiare și sesizarea autorităților competente.
81. Autoritatea centrală de specialitate aplică, în dependență de gravitatea încălcărilor, următoarele sancțiuni: 
81.1. reducerea  cu până la 25% a finanțării din componenta variabilă pentru anul bugetar următor în cazul furnizării de informații neconforme rezultatelor sportive care au influență asupra punctajului obținut; 
81.2. reducerea cu până la 50% a finanțării din componenta variabilă pentru anul bugetar următor în cazul prezentării de documente false; 
81.3. interdicția de a beneficia de componenta minimă garantată pentru anul bugetar următor în cazul prezentării informației și documentelor false cu privire la activitatea federației sportive naționale; 
81.4. excluderea de la finanțare pentru un an bugetar în sancționării repetate pe parcursul a unei perioade de 2 ani bugetari. 
82. Sancțiunile se aplică prin ordin al conducătorului autorității centrale de specialitate, în baza rezultatelor unei misiuni de verificare.
83. Ordinul de sancționare se publică pe pagina electronică oficială a autorității centrale de specialitate în termen de 15 zile de la emitere.  
84. Federațiile sportive naționale beneficiare de mijloace financiare de la bugetul de stat sunt supuse activităților de audit, control și verificare.
VII. DISPOZIȚII FINALE
80. Actele administrative emise în aplicarea prezentului Regulament pot fi contestate în condițiile prevăzute de Codul administrativ al Republicii Moldova nr. 116/2018.
81. Cuantumul mijloacelor financiare alocate unei federații sportive naționale care administrează exclusiv o ramură de sport pentru persoane cu dizabilități nu poate depăși 50% din cuantumul mijloacelor financiare alocate federației sportive naționale care administrează aceeași ramură de sport.
81. Autoritatea administrației publice centrale de specialitate publică anual, pe pagina sa electronică oficială, un raport de sinteză privind repartizarea, utilizarea și monitorizarea mijloacelor financiare acordate în temeiul prezentului Regulament.

  
                                                                                                                                  
      Anexa nr. 1
la Regulamentul de finanțare a sportului de performanță conform criteriilor distincte

Distribuția mijloacelor financiare în baza coeficientului procentual în cadrul componentei variabile, pe categorie 
	C.B.
	Categoria
	Coeficient procentual de activitate (αc) 
	Coeficient procentual de performanță (βc) 

	C1
	Federații sportive naționale care administrează ramuri sportive incluse în programul jocurilor olimpice sau jocurilor paralimpice, cu un înalt nivel de dezvoltare la nivel național, bază de sportivi lărgită și potențial înalt de rezultate la competițiile internaționale
	30%
	70%

	C2
	Federații sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale aciclice
	50%
	50%

	C3
	Federații sportive naționale care administrează ramuri de sport incluse în programul jocurilor olimpice sau jocurilor paralimpice, probe individuale ciclice
	50% 
	50%

	C4
	Federații sportive naționale care administrează ramuri de sport incluse în programul jocurilor olimpice sau jocurilor paralimpice, probe de jocuri sportive
	80% 
	20%

	C5
	Federații sportive naționale care administrează ramuri de sport care nu sunt incluse în programul jocurilor olimpice și jocurilor paralimpice, dar sunt recunoscute de comitetul internațional olimpic;
	50% 
	50%

	C6
	Federații sportive naționale care administrează ramuri de sport care nu sunt recunoscute de Comitetul Internațional Olimpic, dar sunt dezvoltate de federații internaționale care sunt membre în una din structurile recunoscute de acesta
	100% 
	0%



Anexa nr. 2 
la Regulamentul de finanțare a sportului de performanță conform criteriilor distincte

Tabelul 1. Sistem punctaj pentru activitatea federației sportive naționale pe teritoriul Republicii Moldova, categoria C1-C6
Nr. crt.	Activități	Puncte profesionale	Puncte profesionale acumulate	Obligativitatea activității
1.        Organizarea și desfășurarea competițiilor sportive naționale și internaționale
1.1	Campionatul Mondial	60	 	Opțional
1.2.	Campionatul European	50	 	Opțional
1.3.	Cupa Mondială, cu participarea a cel puțin 12 țări	40	 	Opțional
1.4.	Cupa Europeană, cu participarea a cel puțin 6 țări	20	 	Opțional
1.5.	Campionatul Țărilor Balcanice	10	 	Opțional
1.6.	Campionatul Mondial Universitar	9	 	Opțional
1.7.	Turneul internațional oficial (sub egida federației sportive internaționale) cu participarea a cel puțin 12 țări	20	 	Opțional
1.8.	Campionatul Republicii Moldova (probe ciclice și aciclice) la fiecare categorie de vârstă (per campionat)	4	 	Obligatoriu
1.9	Campionatul Republicii Moldova (jocuri sportive - etape) la fiecare categorie de vârstă (per campionat)	2		Obligatoriu
1.10.	Organizarea evenimentului „Gala anuală a federației”	3	 	Opțional
1.11	Turneu Republican cu participarea a cel puțin 6/10 echipe (coordonat și avizat de federație)	0,50/1		Opțional
2.        Activități de formare profesională din cadrul federației sportive naționale
2.1.	Cursuri, stagii, ateliere și alte forme prevăzute de actele normative privind antrenoratul, arbitrajul sportiv, psihologia sportului de performanță și medicina sportivă:
2.1.1.	la nivel național;	0,25	 	Obligatoriu
2.1.2.	la nivel internațional 	0,50	 	Opțional
3.        Activități științifico-metodice, comunitare etc. evaluate/avizate/aprobate
3.1.	Activități desfășurate în vederea prevenirii și combaterii dopajului în sport	3	 	Obligatoriu
3.2.	Activități desfășurate în vederea promovării diplomației sportive	1		Opțional
3.3.	Activități organizatorice de popularizare a ramurei sportive 	1		Opțional
3.4.	Activități organizatorice de combatere a corupției în sport și match-fixing 	4		Opțional
3.5.	Activități comunitare de promovare a sportivilor cu C.E.S și dizabilități locomotorii.  	2		Obligatoriu
3.6.	Organizarea competițiilor sportive între instituții de învățământ școlar, profesional tehnic, universitar (per competiție)	3		Opțional



Tabelul 2.Sistem punctaj pentru componenta variabilă de performanță din categoria C1
	Nr. crt.
	Denumirea competițiilor
	Locul obținut

	
	
	1
	2
	3
	4
	5
	6
	7
	8
	9
	10
	11
	12
	13
	14
	15
	16
	După locul 16

	
	
	Puncte

	1.
	Jocurile Olimpice/Paralimpice
	35
	30
	25
	20
	19
	17
	15
	11
	10
	9
	8
	7
	6
	5
	4
	3
	2

	2.
	Jocurile Europene
	15
	13
	12
	10
	9
	7
	6
	5
	4
	3
	2
	1
	-
	-
	-
	-
	-

	3.
	Campionatul Mondial (în funcție de perioada desfășurării)

	
	3.1. seniori
	25
	20
	15
	12
	10
	8
	7
	6
	5
	4
	3
	2
	0,5
	0,5
	0,5
	0,5
	-

	
	3.2. tineret (până la U-23)
	15
	13
	10
	7
	6
	5
	3
	2
	1
	0,5
	-
	-
	-
	-
	-
	-
	-

	
	3.3. juniori/cadeți (până la U-18)
	10
	8
	6
	5
	4
	3
	1
	-
	-
	-
	-
	-
	-
	-
	-
	-
	-

	4.
	Campionatul European (în funcție de perioada desfășurării)

	
	4.1. seniori
	15
	13
	12
	10
	8
	6
	5
	4
	3
	2
	1
	0,5
	-
	-
	-
	-
	-

	
	4.2. tineret (până la U-23)
	10
	8
	7
	6
	5
	4
	3
	2
	-
	-
	-
	-
	-
	-
	-
	-
	-

	
	4.3. juniori/cadeți (până la U-18)
	5
	4
	2
	2
	1
	0,5
	-
	-
	-
	-
	-
	-
	-
	-
	-
	-
	-

	5.
	Jocurile Mondiale Universitare
	14
	12
	11
	9
	7
	4
	3
	
	
	
	
	
	
	
	
	
	

	6.
	Sportivii/sportivele care intră în Top 100 al clasificației mondiale
	20
	19
	18
	17
	16
	15
	14
	13
	12
	11
	10
	9
	8
	7
	6
	5
	2

	7.
	Jocurile Olimpice de Tineret, F.O.T.E., Jocurile Paralimpice   europene de tineret
	15
	13
	12
	8
	7
	5
	4
	2
	-
	-
	-
	-
	-
	-
	-
	-
	-

	8.
	Campionatul Mondial Universitar
	10
	8
	6
	5
	4
	-
	-
	-
	-
	-
	-
	-
	-
	-
	-
	-
	-

	9.
	Competiții internaționale ce oferă rating mondial pe seniori 
	3
	2
	1
	-
	-
	-
	-
	-
	-
	-
	-
	-
	-
	-
	-
	-
	-

	10



	Campionatul Balcanic

	
	10.1. seniori
	1
	0,7
	0,5
	-
	-
	-
	-
	-
	-
	-
	-
	-
	-
	-
	-
	-
	-

	
	10.2. tineret (până la U-23)
	0,7
	0,5
	0,25
	-
	-
	-
	-
	-
	-
	-
	-
	-
	-
	-
	-
	-
	-

	
	10.3. juniori/cadeți (până la U-18)
	0,5
	0,25
	0,25
	-
	-
	
	-
	-
	-
	-
	-
	-
	-
	-
	-
	-
	-

	 *Punctajele obținute pentru Jocurile Olimpice/Paralimpice, Jocurile Olimpice de tineret și Jocurile Europene vor fi aplicate pentru perioada ciclului de patru ani până la ediția următoare a jocurilor respective.


          
                                                                                                  
Tabelul 3.Sistem punctaj pentru componenta variabilă de performanță din categoria C2 - C3
Nr. crt.	Denumirea competițiilor	Locul obținut
		1	2	3	4	5	6	7	8	9	10	11	12	13	14	15	16	După locul 16
		Puncte
1.	Jocurile Olimpice/Paralimpice1	35	30	25	20	19	17	15	11	10	9	8	7	6	5	4	3	2
2.	Jocurile Europene	15	13	12	10	9	7	6	5	4	3	2	1	-	-	-	-	-
3.	Campionatul Mondial (în funcție de perioada desfășurării)
	3.1. seniori	25	20	15	12	10	8	7	6	5	4	3	2	0,5	0,5	0,5	0,5	
	3.2. tineret (până la U-23)	15	13	10	7	6	5	3	2	1	0,5	-	-	-	-	-	-	-
	3.3. juniori/cadeți (până la U-18)	10	8	6	5	4	3	1	-	-	-	-	-	-	-	-	-	-
4.	Campionatul European (în funcție de perioada desfășurării)
	4.1. seniori	15	13	12	10	8	6	5	4	3	2	1	0,5	-	-	-	-	-
	4.2. tineret (până la U-23)	10	8	7	6	5	4	3	2	-	-	-	-	-	-	-	-	-
	4.3. juniori/cadeți (până la U-18)	5	4	2	2	1	0,5	-	-	-	-	-	-	-	-	-	-	-
5.	Jocurile Mondiale Universitare	14	12	11	9	7	4	3	-	-	-	-	-	-	-	-	-	-
6.	Sportivii/sportivele care intră în Top 100 al clasificației mondiale	20	19	18	17	16	15	14	13	12	11	10	9	8	7	6	5	2
7.	Jocurile Olimpice de Tineret, F.O.T.E., Jocurile Paralimpice europene de tineret	15	13	12	8	7	5	4	2	-	-	-	-	-	-	-	-	-
8.	Campionatul Mondial Universitar	10	8	6	5	4	-	-	-	-	-	-	-	-	-	-	-	-
9.	Competiții internaționale ce oferă rating mondial pe seniori 	3	2	1	-	-	-	-	-	-	-	-	-	-	-	-	-	-
10	Campionatul Balcanic
	10.1. seniori	1	0,7	0,5	-	-	-	-	-	-	-	-	-	-	-	-	-	-
	10.2. tineret (până la U-23)	0,7	0,5	0,25	-	-	-	-	-	-	-	-	-	-	-	-	-	-
	10.3. juniori/cadeți (până la U-18)	0,5	0,25	0,25	-	-	-	-	-	-	-	-	-	-	-	-	-	-
 * Punctajele obținute pentru competițiile care se organizează după o anumită ciclicitate vor fi aplicate pentru perioada ciclului până la ediția următoare competiției respective.



Tabelul 4.Sistem punctaj pentru componenta variabilă de performanță din categoria C4
Nr. crt.	Denumirea competițiilor	Locul obținut
		1-3	4-8	9-12	13-16	17-32	Calificare la turneul final		  Grupa II valorică	  1             2           3		Grupa III valorică	   1            2           3	  
		Puncte
1.	Jocurile Olimpice/Paralimpice*	100	95	90	85	80	75	-	-	-	-	-	
2.	Jocurile Europene*	80	75	70	65	60	55	-	-	-	-	-	-
3.	Campionatul Mondial* (în funcție de perioada desfășurării)	
	3.1. seniori	90	85	80	75	70	65	60	55	50	45	40	35
	3.2. tineret (până la U-23)	70	65	60	55	50	45	40	35	30	25	20	15
	3.3. juniori/cadeți (până la U-18)	65	60	55	50	45	40	35	30	25	20	15	10
4.	Campionatul European*  (în funcție de perioada desfășurării)	
	4.1. seniori	75	70	65	60	55	50	45	40	35	30	25	20
	4.2. tineret (până la U-23)	65	60	55	50	45	40	35	30	25	20	15	10
	4.3. juniori/cadeți (până la U-18)	60	55	50	45	40	35	30	25	20	15	10	5
5.	Jocurile Mondiale* Universitare	75	70	65	60	-	-	-	-	-	-	-	-
6.	Campionatul Mondial Universitar	70	65	60	50	-	-	-	-	-	-	-	-
7.	Jocurile Olimpice de Tineret, F.O.T.E., Jocurile Paralimpice europene de tineret*	65	60	55	50	-	-	-	-	-	-	-	-
8.	Echipa clasată în ratingul mondial**	90	85	80	75	65	-	-	-	-	-	-	-
	Turneu european sau mondial intercluburi sau internațiuni	65	60	55	50	45	40	35	30	25	20	15	10
9.	Campionatul Balcanic, Campionatul țărilor mici	
	10.1. seniori	40	35	-	-	-	-	-	-	-	-	-	-
	10.2. tineret (până la U-23)	35	30	-	-	-	-	-	-	-	-	-	-
	10.3. juniori/cadeți (până la U-18)	30	25	-	-	-	-	-	-	-	-	-	-		
10.	Competiție internațională ce oferă rating european sau mondial	20	15	10	5	-	-	-	-	-	-	-	-
*Punctajele obținute pentru competițiile care se organizează după o anumită ciclicitate vor fi aplicate pentru perioada ciclului până la ediția următoare competiției respective.	**Clasarea echipei pe unul dintre locurile 33–100 ale clasamentului mondial i se atribuie 50 de puncte. 


             
Tabelul 4. Sistem punctaj pentru componenta variabilă de performanță din categoria C5
Nr. crt.	Denumirea competițiilor	Locul obținut
		1	2	3	4	5	6	7	8	9	10	11	12	13	14	15	16
		Puncte
1.	Jocurile Mondiale, Jocurile Europene*	35	30	25	20	19	17	15	11	10	9	8	7	6	5	4	3
2.	Campionatul Mondial (în funcție de perioada desfășurării)
	2.1.  seniori	15	14	13	12	11	10	9	8	7	6	5	4	3	2	1	-
	2.2. tineret (până la U-23)	9	8	7	6	5	4	3	2	-	-	-	-	-	-	-	-
	2.3.  juniori/cadeți (până la U-18)	7	6	5	4	3	2	1	0,5	-	-	-	-	-	-	-	-
3.	Campionatul European (în funcție de perioada desfășurării)
	3.1.  seniori	13	12	11	10	9	8	7	6	-	-	-	-	-	-	-	-
	3.2.  tineret (până la U-23)	7	6	5	4	3	-	-	-	-	-	-	-	-	-	-	-
	3.3.  juniori/cadeți (până la U-18)	5	4	3	2	1											
4.	Jocurile Mondiale Universitare, 	Campionatul Mondial Universitar	10	9	8	7	6	-	-	-	-	-	-	-	-	-	-	-
5.	Campionatul Țărilor Balcanice, Campionatul țărilor mici sau etapa zonală a Campionatului European
	5.1.  seniori	3	2	1	-	-	-	-	-	-	-	-	-	-	-	-	-
	5.2. tineret (până la U-23)	2	1	0,75	-	-	-	-	-	-	-	-	-	-	-	-	-
	5.3.  juniori/cadeți (până la U-18)	1	0,75	0,5	-	-	-	-	-	-	-	-	-	-	-	-	-
* Punctajele obținute pentru competițiile care se organizează după o anumită ciclicitate vor fi aplicate pentru perioada ciclului până la ediția următoare competiției respective.	NB:Pentru ramurile de sport din categoria jocurilor sportive, punctajul prevăzut în prezentul tabel se multiplică cu următorii coeficienți:	a) 5 (cinci) – pentru prima ligă valorică;	b) 4 (patru) – pentru a doua ligă valorică;	c) 3 (trei) – pentru a treia ligă valorică. 


